**ฝุ่นควันในเอเชียตะวันออกเฉียงใต้ พ.ศ. 2562** เป็นวิกฤตด้านมลภาวะทางอากาศข้ามชาติที่มีผลต่อหลายประเทศในเอเชียตะวันออกเฉียงใต้ ได้แก่ ไทย บรูไน ฟิลิปปินส์ มาเลเซีย เวียดนาม สิงคโปร์ และอินโดนีเซีย 

ประเทศไทยเริ่มประสบฝุ่นควันในเดือนกุมภาพันธ์จนถึงเดือนพฤษภาคม ต่อมา ตั้งแต่เดือนมิถุนายนถึงกรกฎาคม ประเทศอินโดนีเซียเริ่มได้รับผลกระทบจากฝุ่นควันเช่นกัน มาเลเซียได้รับผลกระทบตั้งแต่เดือนสิงหาคม ส่วนสิงคโปร์ บรูไน และเวียดนามประสบฝุ่นควันในเดือนกันยายน

ปัญหาฝุ่นควันในเอเชียตะวันออกเฉียงใต้เป็นปัญหาเรื้อรังที่มีความรุนแรงต่าง ๆ กันในทุกฤดูแล้งในภูมิภาค ส่วนใหญ่เกิดจากไฟป่าที่เกิดจากการทำไร่เลื่อนลอยเพื่อถางพื้นที่สำหรับอุตสาหกรรมน้ำมันปาล์ม ซึ่งอยู่บนเกาะสุมาตราและบอร์เนียวของอินโดนีเซียเป็นหลัก แล้วมีการกระจายอย่างรวดเร็วในฤดูแล้ง และกินเวลานานขึ้นจากการก่อพายุไต้ฝุ่นฟรานซิสโกในมหาสมุทรแปซิฟิก และระบบความกดอากาศต่ำที่ก่อตัวขึ้นในทะเลจีนใต้และมหาสมุทรแปซิฟิก

ในวันที่ 7 พฤศจิกายน พ.ศ. 2562 กรุงเทพมหานครได้รับการจัดอันดับเป็นอันดับที่ 5 ของเมืองที่มีสภาพอากาศเลวร้ายที่สุดในโลก โดยสภาพอากาศเป็นพิษเกินมาตรฐาน

เบื้องหลังและสาเหตุ
-------------------

จุดความร้อนส่วนใหญ่สำหรับประเทศทางเหนือของเอเชียตะวันออกเฉียงใต้ (ไทย พม่า กัมพูชา ลาว เวียดนาม และฟิลิปปินส์) เกิดตั้งแต่เดือนมกราคมถึงพฤษภาคม 2562 โดยเฉพาะอย่างยิ่งเดือนมีนาคมและเมษายน เกิดอัคคีภัยในพื้นที่ป่าในภาคเหนือของประเทศไทย และพื้นที่เกษตรในป่าพรุควนเคร็งในจังหวัดนครศรีธรรมราชในภาคใต้ของประเทศ

ฝุ่นควันข้ามพรมแดนในประเทศอินโดนีเซีย มาเลเซีย และสิงคโปร์เกิดขึ้นแทบทุกปีอันเนื่องจากไฟป่าในอินโดนีเซีย ซึ่งมีการเผาป่าเพื่อถางพื้นที่สำหรับไร่ใหญ่น้ำมันปาล์ม และผู้รับจ้างช่วงรายย่อยเป็นผู้เริ่มจุดไฟโดยตรง ในปี 2562 มีไฟป่าในเกาะสุมาตราและบอร์เนียวในอินโดนีเซีย ทั้งสองเกาะมีพื้นที่พรุกว้างใหญ่ ซึ่งเผาไหม้ได้ง่ายระหว่างฤดูแล้ง พีต ซึ่งประกอบขึ้นจากชั้นพืชและสารอินทรีย์อื่นที่ตายแล้ว ทำให้เกิดการปล่อยคาร์บอนมากเพราะสารมีความหนาแน่นสูงและปริมาณคาร์บอนสูง

จากข้อมูลของศูนย์อุตุนิยมวิทยาชำนัญพิเศษอาเซียน จุดความร้อนส่วนใหญ่สำหรับอินโดนีเซียและมาเลเซียเกิดในเดือนสิงหาคมและกันยายน 2562 ณ เดือนกันยายน 2562 ประเทศอินโดนีเซียมีจุดความร้อนรวมกว่า 20,000 จุดในปี 2562 ส่วนประเทศมาเลเซียมีจุดความร้อนกว่า 2,000 จุด

อ้างอิง
-------

1. ↑  "Indonesian police arrest hundreds linked to forest fires". *The Star*. 19 September 2019. สืบค้นเมื่อ 19 September 2019.
2. ↑  Shagun Kapil (19 September 2019). "Southeast Asia enveloped in haze". Down to Earth. สืบค้นเมื่อ 26 September 2019.
3. ↑  กทม.ติดท็อป 5 โลก ฝุ่น PM 2.5 เกินมาตรฐาน
4. ↑  "Monthly Hotspot Count for Year 2019 - North ASEAN". *Asean Specialised Meteorological Centre*. 17 September 2019. สืบค้นเมื่อ 17 September 2019.
5. ↑  "Thailand's North choking on toxic haze from fires". The Straits Times. 12 March 2019. สืบค้นเมื่อ 23 August 2019.
6. ↑  Asaree Thaitrakulpanich (22 August 2019). "Weeks of Fire Destroyed Almost 14,500 Rai of Forest and Farms in Southern Thailand". Khaosod English. สืบค้นเมื่อ 23 August 2019.
7. ↑  Lamb, Kate (6 November 2015). "Illegally planted palm oil already growing on burnt land in Indonesia". สืบค้นเมื่อ 29 September 2019.
8. ↑  Linda Yulisman (14 August 2019). "Indonesia steps up fight against fires as hot spots increase". The Straits Times. สืบค้นเมื่อ 23 August 2019.
9. ↑  Cris, R. Buckmaster, S. Bain, C. and Reed, M. (2014). "Peatlands and Climate Change". IUCN. สืบค้นเมื่อ 26 September 2019.`{{cite web}}`: CS1 maint: multiple names: authors list (ลิงก์)
10. ↑  "Monthly Hotspot Count for Year 2019 - South ASEAN". *Asean Specialised Meteorological Centre*. 17 September 2019. สืบค้นเมื่อ 17 September 2019.
11. ↑  "Annual Hotspot Count (2019-2019) - South ASEAN". *Asean Specialised Meteorological Centre*. 17 September 2019. สืบค้นเมื่อ 17 September 2019.